חוק מירשם מילגות

{{ח:התחלה}}
{{ח:כותרת|חוק מירשם מילגות, תשל״ז–1976}}

{{ח:פתיח-התחלה}}
{{ח:מאגר|2001039}} {{ח:תיבה|ס״ח תשל״ז, 19|חוק מירשם מילגות|https://fs.knesset.gov.il/8/law/8_lsr_210194.pdf}}; {{ח:תיבה|תשס״א, 152|תיקון|https://fs.knesset.gov.il/15/law/15_lsr_300335.pdf}}.
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״א}}
{{ח:ת}} בחוק זה –
{{ח:ת|סוג=הגדרה}} ”מוסד חינוך“ – כל בית ספר וכל מוסד לימודים אחר שבו לומדים או מתחנכים באופן שיטתי יותר מעשרה תלמידים, ובלבד שמשך הלימודים בו אינו פוחת משנה;
{{ח:ת|סוג=הגדרה}} ”מילגה“ – תשלום, זיכוי או הסדר של פטור מתשלום, הניתנים במישרין או בעקיפין לאדם באשר הוא תלמיד במוסד חינוך, בין בדרך מענק ובין בדרך הלוואה, בין לצורך מימון שכר לימודיו ובין לצורך קיומו בתקופת לימודיו, לרבות הקלה בתשלום שכר לימוד ולמעט אלה:
{{ח:תתת|(1)}} תשלום המותנה בהתחייבות לתקופת שירות של מקבלו במוסד פלוני או בעיסוק פלוני המעניק מלגות;
{{ח:תתת|(2)}} תשלום הניתן מכוח התחייבות שקיבל על עצמו הנותן בחוזה עבודה עם המקבל או עם כן משפחתו של המקבל;
{{ח:ת|סוג=הגדרה}} ”מרכז הקרנות“ – מרכז הקרנות במשרד החינוך והתרבות;
{{ח:ת|סוג=הגדרה}} ”קרן“ –
{{ח:תתת|(1)}} מוסד חינוך;
{{ח:תתת|(2)}} תאגיד שעיקר מטרתו מתן מילגות;
{{ח:תתת|(3)}} המעמיד כספים, שלא באורח חד־פעמי, לצורך מתן מילגות בסכום שנתי כולל העולה על סכום שנקבע בתקנות לענין זה;
{{ח:ת|סוג=הגדרה}} ”קרן רשומה“ – קרן החייבת ברישום לפי הוראות {{ח:פנימי|סעיף 2א|סעיף 2א}};
{{ח:ת|סוג=הגדרה}} ”תלמיד“ – תלמיד במוסד חינוך, החל בכיתה ז׳ ואילך;
{{ח:ת|סוג=הגדרה}} ”הועדה“ – ועדת החינוך והתרבות של הכנסת;
{{ח:ת|סוג=הגדרה}} ”השר“ – שר החינוך.

{{ח:סעיף|2|מסירת ידיעות על ידי מוסד חינוך|תיקון: תשס״א}}
{{ח:ת}} השר רשאי –
{{ח:תת|(1)}} לצוות על מוסד חינוך להמציא למרכז הקרנות דין וחשבון על סוגי מילגות שאותו מוסד מעניק לתלמידיו ופרטים שבידיעת המוסד על קרנות ומקורות אחרים שמידיהם מוענקות מילגות לתלמידים במוסד;
{{ח:תת|(2)}} {{ח:הערה|(נמחקה).}}

{{ח:סעיף|2א|חובת רישום|תיקון: תשס״א}}
{{ח:ת}} קרן שחלק מתקציבה או כולו מקורו באוצר המדינה או בכספי רשות מקומית, וכן קרן הנהנית מהטבת מס בישראל, חייבות ברישום במרכז הקרנות.

{{ח:סעיף|3|חובותיה של קרן רשומה|תיקון: תשס״א}}
{{ח:תת|(א)|(1)}} קרן רשומה תמסור למרכז הקרנות, בכל שנה, דין וחשבון שנתי על הסכום הכולל של מלגות שהיא מעניקה, ועל מספר הזכאים למלגות באותה שנה (להלן – דוח שנתי).
{{ח:תתת|(2)}} הדוח השנתי יוגש עד יום א׳ בסיון ויתייחס לאותה שנת לימודים שבה הוא מוגש.
{{ח:תתת|(3)}} קרן רשומה תמסור למרכז הקרנות, עד למועד האמור בפסקה (2), בכל שנה, הודעה הכוללת את כל אלה:
{{ח:תתתת|(א)}} דרך הפניה לבקשת מלגה מן הקרן;
{{ח:תתתת|(ב)}} הכתובת ומספר הטלפון של הקרן;
{{ח:תתתת|(ג)}} המועד האחרון להגשת בקשה למלגה;
{{ח:תתתת|(ד)}} מטרות המלגות והמבחנים להענקתן;
{{ח:תתתת|(ה)}} פרטים נוספים על טיב המלגות, כפי שקבע השר.
{{ח:תת|(ב)}} היתה הענקת מילגות מטעם קרן רשומה מסורה בידי מוסד חינוך, תחול החובה האמורה בסעיף קטן (א) על אותו מוסד.

{{ח:סעיף|4|מדריך מלגות עדכני|תיקון: תשס״א}}
{{ח:תת|(א)}} השר יערוך, עד יום ט״ו בתמוז בכל שנה, מדריך מלגות עדכני, שיכלול את כל פרטי ההודעות שנמסרו לפי {{ח:פנימי|סעיף 3|סעיף 3}}, ויפרסמו ברשת תקשורת המחשבים.
{{ח:תת|(ב)}} מדי שנה, החל במועד האמור בסעיף קטן (א), יופץ מדריך המלגות העדכני למכירה ויוצג לעיון במשרד החינוך ובכל מוסד שקיבל הכרה, היתר, אישור, רישיון או רישיון זמני לפי {{ח:חיצוני|חוק המועצה להשכלה גבוהה#סעיף 9|סעיפים 9}}, {{ח:חיצוני|חוק המועצה להשכלה גבוהה#סעיף 21א|21א}}, {{ח:חיצוני|חוק המועצה להשכלה גבוהה#סעיף 25ג|25ג}} {{ח:חיצוני|חוק המועצה להשכלה גבוהה#סעיף 25ט|ו־25ט לחוק המועצה להשכלה גבוהה, התשי״ח–1958}}.
{{ח:תת|(ג)}} השר יפרסם, מדי שנה, סמוך לאחר פרסום מדריך המלגות כאמור בסעיף קטן (א), מודעות בדבר פרסומו של מדריך המלגות העדכני, והמקומות שבהם ניתן לעיין בו או לרכוש אותו; פרסום לפי סעיף קטן זה ייעשה ברשת תקשורת המחשבים, בשני עיתונים יומיים בעלי התפוצה הרחבה ביותר בשפה העברית, וכן בעיתונים יומיים בשפות הערבית האמהרית, הרוסית והאנגלית, ובאין עיתון יומי בשפה כאמור – בעיתון המתפרסם, מדי שבוע לפחות, בשפה זו.

{{ח:סעיף|4א|הצהרה מאת מבקש מלגה|תיקון: תשס״א}}
{{ח:ת}} קרן רשאית לדרוש ממבקש מלגה, כי יצהיר האם ביקש מלגה מקרן אחרת לאותה שנת לימודים ומהו סכום המילגה שביקש, והאם קיבל מלגה מקרן אחרת, בתקופה שפירטה הקרן בדרישתה, ומהו סכום המלגה שקיבל.

{{ח:סעיף|5|דין המדינה}}
{{ח:ת}} לענין חוק זה דין המדינה כקרן כדין כל קרן אחרת.

{{ח:סעיף|6|ביצוע ותקנות|תיקון: תשס״א}}
{{ח:ת}} השר ממונה על ביצוע חוק זה והוא רשאי, בהתייעצות עם הועדה, להתקין תקנות בכל הנוגע לביצועו.

{{ח:חתימות|נתקבל בכנסת ביום ח׳ בכסלו תשל״ז (30 בנובמבר 1976).}}
* '''יצחק רבין'''
ראש הממשלה
* '''אהרן ידלין'''
שר החינוך והתרבות
* '''אפרים קציר'''
נשיא המדינה
{{ח:סוגר}}
{{ח:סוף}}
[[קטגוריה:בוט חוקים]]